Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê îşxalî yê artêşa tirke ya îşxalkere de eşkerayîye daye û nê pare kedî:
''26ê teşrîna verêne de Warê Xoverdayîşî yê Sîda de îşxalkerî pê çekanê giranan ameyî pirodayene. Çalakîye de 2 îşxalkerî ameyî cezkakerdene. Warê Xoverdayîşî yê Çemçoyî de zî helîkoteranê skorskyan ê ke waştêne herême de leşkeran ronê hetê hêzanê ma ra ameyî pirodayene. Helîkopterî mecbûr mendê ke herême ra bikewê dûrî. 25ê teşrîna verêne de Warê Xoverdayîşî yê Girê Kevortê de îşxalkerî pê çekanê giranan ameyî pirodayene. Na çalakîye de 3 îşxalkerî ameyî cezakerdene, 5 îşxalkerî birîndar bîyî û mewzîyêke ameye îmhakerdene. Warê Xoverdayîşî yê Girê FMyî de zî hêzanê ma yê YJA Starî da îşxalkeran ro. Na çalakîye de yewê înan payeberz 8 îşxalkerî ameyî cezakerdene, di sîstemê kamerayanê mobese û yew çeka AT-4î ameyî îmhakerdene.
Artêşa tirke ya îşxalkerî 26ê teşrîna verêne de de mewzîyê şerî yê Şehîd Bahoz, Şehîd Felat, Şehîd Pîrdogan, Şehîd Agirî yê Warê Xoverdayîşî yê Çemço, Sîda, Girê Amedîye pê bombayanê qedexeyan û çekanê kîmyewîyan dîyayî bombayan ver. Reyna Warê Xoverdayîşî yê Çemço, Girê FM, Girê Cûdî, Girê Amedîyê, Saca û Girê Biharî pê teyarayanê şerî, helîkopteranê hêrişî,'' obus,tanq û çekanê giranan dîayayî bombayan ver.''
